**Η νομοθεσία της Μακεδονικής Δυναστείας και η σύγκρουσή της με τους "δυνατούς"**

**Νομοθετική Δραστηριότητα**  
Λόγω των κοινωνικών συγκρούσεων αλλά και των νέων συνθηκών ζωής, οι αυτοκράτορες της Δυναστείας των Μακεδόνων αναθεώρησαν τους νόμους των Ισαύρων. Έτσι, εκδόθηκαν οι ακόλουθες συλλογές ή νόμοι:  
Α. Πρόχειρος Νόμος: συλλογή νόμων που αντικατέστησαν την Εκλογή των Ισαύρων.  
Β. Επαναγωγή: εισαγωγή στον Πρόχειρο Νόμο, όπου καθοριζόταν οι αρμοδιότητες του αυτοκράτορα και του Πατριάρχη. Εμπνευστής ο Φώτιος.  
Γ. Βασιλικά: η μεγαλύτερη συλλογή νόμων (από την εποχή του Ιουστινιανού)  
Δ. Επαρχικόν Βιβλίον: νόμοι που ρύθμιζαν τη λειτουργία των εμπορικών συλλόγων  
Ε. Νεαρές νέοι νόμοι που στόχευαν στον περιορισμό της μεγάλης ιδιοκτησίας.

Νόμοι και Αγώνας κατά των Δυνατών  
Και οι Μακεδόνες προσπάθησαν να περιορίσουν για πολιτικούς λόγους, τη δύναμη των πλούσιων γαιοκτημόνων (δυνατοί), οι οποίοι επεδίωκαν αφού αποσπάσουν τη γη των φτωχών, να αποκτήσουν και πολιτική δύναμη.  
Οι Βυζαντινοί αυτοκράτορες προσπάθησαν να προασπίσουν τα δικαιώματα των ελεύθερων αγροτών γιατί:  
α) αυτοί αποτελούσαν το στράτευμα και  
β) οι φόροι που πλήρωναν αποτελούσαν πηγή εσόδων για τα κρατικά ταμεία.

Για το λόγο αυτό, για 80 χρόνια και μέσα από τις Νεαρές οι αυτοκράτορες προσπάθησαν να προστατεύσουν τους ελεύθερους καλλιεργητές.  
Έτσι, με τις ρυθμίσεις αυτές:  
α) προτιμούνται οι γείτονες ως αγοραστές σε περίπτωση πώλησης της γης  
β) τα χωράφια που είχαν πάρει παράνομα οι δυνατοί δόθηκαν πίσω στους παλιούς ιδιοκτήτες τους.  
γ) απαγορευόταν η αγοραπωλησία στρατιωτικών κτημάτων  
δ) περιορισμός της εκκλησιαστικής εξουσίας  
ε) οι δυνατοί πλήρωναν τους φόρους των οικονομικά ασθενέστερων